Document ID: /roh_data/filtered/fineweb-2-filterrobots_roh.jsonl.gz/26278

A Munt Baselgia, ina regiun tranter Zernez e Susch han ins dumengia passada pudì observar in urs. Sche quai sa tracta d’in urs enconuschent a las autoritads Talianas e Svizras, n’è dentant anc betg confermà. Tenor ils fastizs pudessa sa tractar d’in urs da 2 enfin 3 onns, uschia Guolf Denoth, schef guardiaselvaschina Engiadina Bassa / Val Müstair.
Urs gia pli ditg en Engiadina
Sco che Hans Lozza, pledader dal Parc Naziunal Svizzer ha ditg sin dumonda dad RTR saja l’urs sco i para gia pli ditg en l’Engiadina. El è numnadamain vegnì fotografà la gievgia passada sin ina da las traplas fotograficas dal Parc Naziunal Svizzer e quai en vischinanza dal Pass dal Fuorn.
Nua che l'urs sa chatta actualmain na pon ins betg dir per il mument.
RR novitads 12:00